rejauldu/bengali-wikipedia huggingface dataset:
থাম্ব|ইংরেজি ভাষায় দার্জিলিং পার্বত্য অঞ্চলের মানচিত্র দার্জিলিং পার্বত্য অঞ্চল হল ভারতের পশ্চিমবঙ্গ রাজ্যের উত্তর-পশ্চিম প্রান্তে অবস্থিত পার্বত্য অঞ্চল। এটি পূর্ব হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নিচু প্রস্তরময় ভূখণ্ড নিয়ে এই অঞ্চলটি গড়ে ওঠেছিল। দার্জিলিং পার্বত্য অঞ্চলের উত্তরে সিকিম, পূর্বে ভুটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল।আধুনিক ভূগোল, ভট্টাচার্য ও বসু, প্রথম খণ্ড, নব পর্যায়  অবস্থান দার্জিলিং জেলার তিনটি মহকুমার মধ্যে দার্জিলিং সদর ও কার্শিয়াং মহকুমা এবং কালিম্পং ও জলপাইগুড়ি জেলার উত্তরাংশে কুমারগ্রাম ও কালচিনি থানা নিয়ে দার্জিলিং পার্বত্য অঞ্চল গঠিত।  ভূপ্রকৃতি এই অঞ্চলের ভূ-প্রকৃতি পর্বতসঙ্কুল ও অত্যন্ত বন্ধুর তিস্তা নদী দার্জিলিং পার্বত্য অঞ্চলের উপর দিয়ে প্রায় উত্তর থেকে দক্ষিণে প্রবাহিত হয়ে সমগ্র অঞ্চলকে দুটি অংশে ভাগ করেছে:  তিস্তা খাতের পশ্চিম ভাগ, যা দার্জিলিং জেলার অন্তর্গত।  তিস্তা খাতের পূর্ব ভাগ, যা কালিম্পং জেলার অন্তর্গত।  তিস্তা খাতের পশ্চিম ভাগ এই অংশে সিংগালিলা পর্বতশ্রেণী ও দার্জিলিং পর্বতশ্রেণী উত্তর থেকে দক্ষিণে বিস্তৃত। সিংগালিলা পর্বতশ্রেণী দার্জিলিং ও নেপাল সীমান্তে অবস্থিত। এতে ফালুট (৩,৫৯৬ মিটার), সন্দকফু (৩,৬৩০ মিটার), টাংলু (৩,৬০৮ মিটার) ও সবরগ্রাম (৩,৫৪৩ মিটার) নামে চারটি পর্বতশৃঙ্গ আছে। ফালুট শৃঙ্গটি নেপাল, সিকিম ও পশ্চিমবঙ্গ সীমান্তের সংযোগস্থলে অবস্থিত। এদের মধ্যে সন্দকফু, দার্জিলিং তথা পশ্চিমবঙ্গের সর্বোচ্চ পর্বতশৃঙ্গ। দার্জিলিং পর্বতশ্রেণী দক্ষিণের তরাই অঞ্চল থেকে খাড়াভাবে উপরে উঠে উত্তরে বিস্তৃত হয়েছে। এর দক্ষিণে টাইগার হিল (২,৬১৫ মিটার), ডাউহিল ও পূর্বে তাকদা-পেশক পাহাড়। ঘুম (২,৩৯৮ মিটার) পর্বতশৃঙ্গের উত্তর ঢালে দার্জিলিং শহরটি অবস্থিত। তিস্তা খাতের পূর্ব ভাগ এই অংশের সর্বোচ্চ পর্বতশৃঙ্গ হল ঋষিলা (৩,১৩০ মিটার) এটি কালিম্পং শহরের কাছে অবস্থিত। জলপাইগুড়ি জেলার উত্তরাংশে রেনিগাঙ্গো (১,৮৮৫ মিটার) ও ছোট সিঞ্চুলা (১,৭২৬ মিটার) উল্লেখযোগ্য শৃঙ্গ। বক্সা-দুয়ার নামে এখানে একটি গিরিপথ আছে।ভূ-পরিচয়, ড. গৌতম মল্লিক, দীপ প্রকাশন, কলকাতা-৭০০০০৬ নদনদী এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কালজানি, বালাসন প্রভৃতি। রঙ্গিত তিস্তার প্রধান উপনদী। মৃত্তিকা পার্বত্য স্থান হওয়ায় অনুর্বর কাঁকড় ও নুড়িপূর্ণ মাটি বিদ্যমান। তবে কোনও কোনও স্থানে বাদামী রঙের পডসল মৃত্তিকা দেখা যায়। পটাশ, ফসফেট ও গাছের পাতা-পচা সার থাকায় এই মাটিতে চা, সিঙ্কোনা, কমলালেবু প্রভৃতির চাষ হয়। অর্থনীতি চা, কাঠ, পর্যটন ও হোটেল ব্যবসা হল এখানকার প্রধান অর্থনৈতিক মাধ্যম।এখানকার বেশির ভাগ মানুষ এই সমস্ত ব্যবসার সঙ্গে যুক্ত। দর্শনীয় স্থান এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল- দার্জিলিং কালিম্পং কার্শিয়াং মিরিক তথ্যসূত্র   এস আর বসু; ডি মৌলিক। ২০০২। মাধ্যমিক ভূগোল। প্রান্তিক, কলকাতা।  বরুণ রায়, "Rediscovering Shangri La - The Story of the Himalayas", Mandalay Book (2006)   ভি খাওয়াস, "Environment and rural development in Darjeeling Himalaya: Issues and  concerns", http://www.mtnforum.org/oldocs/189.pdf  বিষয়শ্রেণী:দার্জিলিং জেলার ভূগোল বিষয়শ্রেণী:পশ্চিমবঙ্গের ভূমিরূপ বিষয়শ্রেণী:কালিম্পং জেলার ভূগোল বিষয়শ্রেণী:গোর্খাল্যান্ড
শেইন লামাস (জন্ম ১৯৮৪ বা ১৯৮৫) একজন মার্কিন আপাতবাস্তব টেলিভিশন ব্যক্তিত্ব ও অভিনেত্রী। তিনি দ্য ব্যাচেলর- এর দ্বাদশ মৌসুমের বিজয়ী হিসেবে পরিচিত।   প্রাথমিক জীবন  লামাস ক্যালিফোর্নিয়ার সান্তা মনিকায় জন্মগ্রহণ করেন, তিনি লরেঞ্জো লামাস এবং মিশেল স্মিথের কন্যা। তার ভাই হলেন অভিনেতা এজে লামাস। তার দাদা-দাদী ছিলেন আর্জেন্টিনীয় অভিনেতা ফার্নান্দো লামাস এবং মার্কিন অভিনেত্রী আরলিন ডাহল।   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর মার্কিন নারী বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন অভিনেত্রী বিষয়শ্রেণী:আপাতবাস্তব অনুষ্ঠান বিজয়ী বিষয়শ্রেণী:আর্জেন্টিনীয় বংশোদ্ভূত মার্কিন ব্যক্তি বিষয়শ্রেণী:সান্তা মনিকা, ক্যালিফোর্নিয়ার অভিনেত্রী
জিওফ্রে কলিন শেফার্ড (১৬ আগস্ট ১৯২৭ - ৩ আগস্ট ২০১৬) ছিলেন একজন ব্রিটিশ গণিতবিদ। তিনি উত্তল জ্যামিতি এবং প্রতিফলন গ্রুপ নিয়ে কাজ করেছিলেন।   শিক্ষা ও কর্মজীবন  শেফার্ড ১৯৫৪ সালে কেমব্রিজের কুইন্স কলেজ থেকে জেএ টডের তত্ত্বাবধানে পিএইচডি ডিগ্রি অর্জন করেন।  অবসর গ্রহণের আগ পর্যন্ত তিনি পূর্ব অ্যাংলিয়া বিশ্ববিদ্যালয়ের গণিতের অধ্যাপক ছিলেন।  তিনি শেফার্ডের সমস্যা (প্রক্ষিপ্ত উত্তল বস্তুর আয়তন সম্পর্কে) এবং পলিহেড্রাল জালের উপর আরেকটি সমস্যা উত্থাপন করেছিলেন। তিনি সসীম গোষ্ঠীর অপরিবর্তনীয় তত্ত্বে শেফার্ড-টড উপপাদ্য প্রমাণ করেছিলেন। এছাড়া তিনি জটিল পলিটোপগুলির উপর গবেষণা করেছিলেন এবং জটিল প্রতিফলন  গ্রুপগুলিকে শ্রেণীবদ্ধ করেছিলেন।Retired Faculty , University of East Anglia School of Mathematics, accessed 2011-10-09.   তথ্যসূত্র   বিষয়শ্রেণী:২০শ শতাব্দীর ব্রিটিশ গণিতবিদ বিষয়শ্রেণী:২১শ শতাব্দীর ব্রিটিশ গণিতবিদ বিষয়শ্রেণী:কুইন্স কলেজ, কেমব্রিজের প্রাক্তন শিক্ষার্থী
thumb|মহম্মদ জালালউদ্দীন খান মহম্মদ জালালউদ্দীন খান (২রা এপ্রিল, ১৮৮৯ - ৪ঠা ডিসেম্বর, ১৯৩৬) রাধনপুর রাজ্যে বাবি রাজবংশের নবম নবাব ছিলেন।   সংক্ষিপ্ত জীবনী  মহম্মদ জালালউদ্দীন খান রাধনপুরের সপ্তম নবাব মহম্মদ বিসমিল্লাহ খানের জ্যেষ্ঠ পুত্র ছিলেন। তিনি রাজকোট শহরের রাজকুমার কলেজ থেকে শিক্ষালাভ করেন। ১৯১০ খ্রিষ্টাব্দের ২৫শে ফেব্রুয়ারি জ্যেষ্ঠ ভ্রাতা ও রাজ্যের অষ্টম নবাব দ্বিতীয় মহম্মদ শের খান মৃত্যুবরণ করলে তিনি সিংহাসনলাভ করেন। তিনি রাজ্যে শিক্ষাবিস্তার করা ছাড়াও অভ্যন্তরীণ করপ্রদান ব্যবস্থাকে বাতিল করে রাজ্যের অর্থনীতিকে চাঙ্গা করেন। একজন অসাধারণ অশ্বারোহী ও পোলো খেলোয়াড় হওয়ায় নবাব ১৯১১ খ্রিষ্টাব্দে গুজরাত কাপ জয় করেন। ১৯১১ খ্রিষ্টাব্দে তাকে দিল্লি দরবার স্বর্ণ পদক প্রদান করা হয়। তিনি ১৯১১ খ্রিষ্টাব্দের ২০শে জুন হুসেইন বখতে সাহিবা এবং ১৯১৫ খ্রিষ্টাব্দের ১১ই মার্চ শাহ বেগম সাহিবা নামক দুই অভিজাত মহিলাকে বিবাহ করেন। তার একমাত্র কন্যা ছিলেন মনভের বখতে সাহিবা।   তথ্যসূত্র   বিষয়শ্রেণী:রাধনপুরের নবাব বিষয়শ্রেণী:১৮৮৯-এ জন্ম বিষয়শ্রেণী:১৯৩৬-এ মৃত্যু
আবশ্যকীয় নিবন্ধ হলো এমন কিছু মৌলিক বিষয়ের তালিকা, উইকিপিডিয়াতে যেগুলো সম্পর্কিত উচ্চ মানের নিবন্ধ থাকা উচিত, সবচেয়ে ভালো হয় নির্বাচিত নিবন্ধ হলে। এই পাতায় পঞ্চম স্তরের অতি গুরুত্বপূর্ণ নিবন্ধসমূহের একটি তালিকা তৈরি করা হচ্ছে, এটি এখনো অসমাপ্ত।  নিবন্ধগুলোতে মানদণ্ড অনুযায়ী বিশেষ তারকা চিহ্ন ব্যবহার করা হয়েছে:   নির্বাচিত নিবন্ধ   অতীতে নির্বাচিত নিবন্ধ ছিলো   এ-শ্রেণীর নিবন্ধ   ভালো নিবন্ধ   অতীতে ভালো নিবন্ধ ছিলো   বি-শ্রেণীর নিবন্ধ   সি-শ্রেণীর নিবন্ধ   নিবন্ধ শুরু করা হয়ছে   অসম্পূর্ণ নিবন্ধ   পূর্ণাঙ্গ তালিকা দেখুন এখানে, Template:Icon/নথি  রসায়ন    'রসায়ন' (২য় স্তর)    আলকেমি (৪র্থ স্তর)   কেমিক্যাল ইঞ্জিনিয়ার   রসায়নবিদ   রাসায়নিক আইন   রাসায়নিক নিরাপত্তা   বিপজ্জনক পণ্য   রাসায়নিকের নিয়ন্ত্রণ   GHS   GHS বিপদ চিত্র   NFPA 70৪   WHMIS   নিরাপত্তা ডেটা শীট   ওয়েট ল্যাব  উপশাখা (২০টি নিবন্ধ)   বিশ্লেষণী রসায়ন (৪র্থ স্তর)   পরিবেশ রসায়ন (৪র্থ স্তর)   'অজৈব রসায়ন' (৩য় স্তর)   'জৈব রসায়ন' (৩য় স্তর)   খাদ্য রসায়ন   ঔষধীয় রসায়ন (৪র্থ স্তর)   জৈব-ধাতব রসায়ন (৪র্থ স্তর)   'ভৌত রসায়ন' (৩য় স্তর)   তড়িৎ-রসায়ন (৪র্থ স্তর)   পারমাণবিক রসায়ন (৪র্থ স্তর)   আলোক-রসায়ন (৪র্থ স্তর)   সারফেস সায়েন্স   তাত্ত্বিক রসায়ন    পরিগণনামূলক রসায়ন   আণবিক মডেলিং    কোয়ান্টাম রসায়ন (৪র্থ স্তর)   উপাদান বিজ্ঞান (৪র্থ স্তর)   সিরামিক রসায়ন   পলিমার রসায়ন (৪র্থ স্তর)   কঠিন-অবস্থা রসায়ন  নীতিমালা (১০৩টি নিবন্ধ)  বন্ধন (১১ নিবন্ধ)   'রাসায়নিক বন্ধন' (৩য় স্তর)   ইলেক্ট্রন গণনা   অষ্টক নিয়ম    সমযোজী বন্ধন (৪র্থ স্তর)   একবন্ধন   দ্বিবন্ধন   ত্রিবন্ধন   হাইড্রোজেন বন্ধন (৪র্থ স্তর)   আয়নিক বন্ধন (৪র্থ স্তর)   ধাতব বন্ধন (৪র্থ স্তর)   পলিটমিক আয়ন  মিশ্রণ (১৯টি নিবন্ধ)   মিশ্র পদার্থ (৪র্থ স্তর)   ঘনমাত্রা   ভর ঘনত্ব   সংখ্যা ঘনত্ব   বিচ্ছুরণ (৪র্থ স্তর)   কলয়েড (৪র্থ স্তর)   অ্যারোসল (উইকিপিডিয়া:আবশ্যকীয় নিবন্ধ/বর্ধিত/ভৌত বিজ্ঞানসমূহ)   ইমালসন (৪র্থ স্তর)   ফোম (৪র্থ স্তর)   জেল (রসায়ন) (৪র্থ স্তর)   সল   দ্রবণ (৪র্থ স্তর)   জলীয় দ্রবণ    কঠিন দ্রবণ   দ্রাব্যতা   দ্রবীভূতকরণ   দ্রাবক   আরক   সাসপেনশন' (৪র্থ স্তর)  নামকরণ (৭টি নিবন্ধ)   রাসায়নিক নামকরণ   বর্ণনাকারী   ইউপ্যাক পদ্ধতিতে জৈব রসায়নের নামকরণ   ইউপ্যাক পদ্ধতিতে অজৈব রসায়নের নামকরণ   প্যারেন্ট হাইড্রাইড   সিস্টেমেটিক উপাদানের নাম   প্রথাগত নামকরণ
thumb|বাজার মসজিদ বাজার মসজিদ (), আরো পরিচিত মেমি বে মসজদি (), হলো আলবেনিয়ার জিরোকাস্তারে অবস্থিত একটি মসজিদ।  ইতিহাস thumb|left|ভবনের ভিতরে প্রাচীন তুর্কি ফ্রেস্কো এবং শিলালিপি মেমি বে মসজিদটি ১৭৫৭ সালে নির্মিত হয়েছিল এবং এটি পুরাতন বাজার পাড়ায় অবস্থিত। এটি মূলত উসমানীয় যুগে শহরে নির্মিত পনেরোটি মসজিদগুলোর মধ্যে অন্যতম, এর মধ্যে ১৩টি কম্যুনিষ্টকাল অবধি দাড়িয়ে ছিলো।  ১৭ম শতাব্দীতে মেমি পাশার নগর পরিকল্পনার অংশ হিসাবে মসজিদটি মূলত জিরোকাস্তারের নতুন বাজার পাড়ায় তৈরি করা হবে বলে নকশাকৃত হয়েছিল। তবে, পরবর্তী শতাব্দীতে মসজিদ বাদে পরিকল্পনার বাকিটুকু আগুন দ্বারা ধ্বংস হয়ে গিয়েছিলো।  আলবেনিয়ার সর্বগ্রাসী কমিউনিস্ট শাসন ব্যবস্থার ধ্বংসের হাত থেকে রক্ষা পেয়ে ১৯৭৩ সালে আলবেনীয় সরকার কর্তৃক মসজিদটিকে "সাংস্কৃতিক স্মৃতিসৌধ" (মনুমন্তে কুলতুরোর) মর্যাদায় উন্নীত করা হয়েছিল। পরে অবশিষ্ট বারোটি মসজিদ ভেঙে ফেলা হয়। আলবেনিয়ায় ধর্ম নিষিদ্ধের কারণে, মসজিদটি সার্কাস ব্যায়ামবিদদের প্রশিক্ষণ হল হিসেবে ব্যবহার করা হয়েছিল। তাদের শরীরচর্চার যন্ত্র ঝুলানোর জন্য উচ্চ গম্বুজযুক্ত ছাদটি ব্যবহার করতো।  মসজিদটির নিকটেই ১৭২৭ সালে নির্মিত একটি দ্বিতল অষ্টভুজাকৃতির ভবন আছে। মূলত বেকতাশি চেমেবী হিসাবে ব্যবহৃত হলেও এটি কমিউনিস্ট আমলে বন্ধ করে দেওয়া হয়। বর্তমানে ভবনটি মাদ্রাসা হিসাবে ব্যবহৃত হয়।  আরও দেখুন  আলবেনিয়ায় ইসলাম তথ্যসূত্র  বিষয়শ্রেণী:আলবেনিয়ার মসজিদ বিষয়শ্রেণী:১৭৫৭-এ উসমানীয় সাম্রাজ্যে প্রতিষ্ঠিত বিষয়শ্রেণী:১৭৫৭-এ সম্পন্ন মসজিদ বিষয়শ্রেণী:আলবেনিয়ায় উসমানীয় স্থাপত্য
ব্রুনাই দারুসসালাম ন্যাশনাল ক্রিকেট অ্যাসোসিয়েশন ছিল ব্রুনাইয়ের ক্রিকেট খেলার অফিসিয়াল সব্বোর্চ নিয়ন্ত্রক  সংস। ২০১৫ সালে এর সদস্যপদ প্রত্যাহার না হওয়া পর্যন্ত, সংস্থাটি আন্তর্জাতিক ক্রিকেট কাউন্সিলে ব্রুনাইয়ের প্রতিনিধি ছিল, ২০১৫ সালে ব্রুনাইয়ের সরকার আন্তর্জাতিক ক্রিকেট কাউন্সিলে তাদের সদস্যপদ পত্যাহার করে নেয়। আবার পরে  ১৯৯২ সালে অনুমোদিত সদস্যপদ দেওয়া হয়েছিল। এটি ব্রুনাই জাতীয় ক্রিকেট দলকে সংগঠিত করেছিল, যেটি মূলত এশিয়ান ক্রিকেট কাউন্সিলের টুর্নামেন্টে অংশগ্রহণ করেছিল। ব্রুনাই ক্রিকেটের সর্বোচ্চ নিয়ন্ত্রণ সংস্থা।   বহিঃসংযোগ    ক্রিকইনফো-ব্রুনাই  বিষয়শ্রেণী:ক্রিকেট প্রশাসন
থাম্ব|243x243পিক্সেল|চার্ট্রেস ক্যাথেড্রাল, ১২২০ thumb|right|upright|পোপ ফ্রান্সিস, রোমীয় ক্যাথলিক মণ্ডলীর সর্বশেষ নেতা ক্যাথলিক গির্জা সদস্যসংখ্যা অনুযায়ী খ্রীষ্টধর্মের বৃহত্তম মণ্ডলী বা শাখা।  ২০১৬ সালের হিসাব অনুযায়ী সারা বিশ্বে প্রায় ১৩০ কোটি লোক রোমান ক্যাথলিক গির্জা দীক্ষিত বলে পরিগণিত হন। রোমীয় ক্যাথলিক গির্জা "বিশ্বের প্রাচীনতম নিরবচ্ছিন্নভাবে অদ্যাবধি সচল আন্তর্জাতিক সংস্থা" হিসেবে পরিচিত।Mark A. Noll. THE NEW SHAPE OF WORLD CHRISTIANITY (Downers Grove, IL: IVP Academic, 2009), 191. নাসরতীয় যীশু ও তাঁর বারোজন প্রেরিত কর্তৃক প্রবর্তিত প্রথম ও অবিভক্ত খ্রীষ্টান সম্প্রদায় থেকে শুরু করে নিরবচ্ছিন্ন প্রেরিতীয় উত্তরাধিকারের মাধ্যমে এই মণ্ডলী এখন পর্যন্ত টিকে আছে। মণ্ডলীটির সর্বোচ্চ নেতা হলেন রোমের বিশপ, যাঁকে পোপ উপাধি দেওয়া হয়। মণ্ডলীর কেন্দ্রীয় প্রশাসন, যার নাম “পবিত্র পোপরাজ্য”, ইতালির রোম শহরের অভ্যন্তরীণ একটি স্বতন্ত্র নগররাষ্ট্র ভ্যাটিকান সিটিতে অবস্থিত।  ক্যাথলিক শব্দটি গ্রীক শব্দ কাথোলিকোস () থেকে এসেছে, যার অর্থ সর্বজনীন। খ্রীষ্টধর্মের ইতিহাসের প্রথম দিকে এই অর্থে ব্যবহৃত হলেও ৪র্থ শতকে এসে ক্যাথলিক বলতে রোমের পোপের অনুসারীদের বোঝানো শুরু হয়।  নিকীয় মতবাদটি  ক্যাথলিক ভিত্তি। ক্যাথলিক মণ্ডলী দাবি করে যে এটি যীশুখ্রীষ্ট কর্তৃক প্রতিষ্ঠিত অদ্বিতীয়, পবিত্র, সর্বজনীন (ক্যাথলিক) ও আদিপ্রচারকদের (প্রেরিতগণ) গির্জা। এটি আরও দীক্ষা দেয় যে, ক্যাথলিক বিশপরা হলেন যীশুখ্রীষ্টের শিষ্যদের উত্তরসূরী প্রচারক। তারা আরও বলেন যে পোপ হলেন প্রেরিত পৌলের উত্তরসূরী এবং যীশুখ্রীষ্ট নিজে সাধু পৌলকে শ্রেষ্ঠত্ব অর্পণ করেছিলেন।Holy Bible:  ক্যাথলিক গির্জা দাবি করে যে এটি আদি খ্রীষ্টধর্মীয় বিশ্বাস অনুযায়ী কাজ করে, তাদের বিশ্বাস অভ্রান্ত এবং পবিত্র ঐতিহ্যের মাধ্যমে এটি পরম্পরাক্রমে অদ্যাবধি চলে এসেছে।  ক্যাথলিক মণ্ডলীর সাতটি প্রধান অনুষ্ঠান আছে, যাদের মধ্যে সবচেয়ে গুরুত্বপূর্ণটি হল যীশুর নিস্তারপর্বের ভোজ উদ্‌যাপন অনুষ্ঠান। বহু মানুষের উপস্থিতিতে স্ত্রোত্রপাঠের মাধ্যমে এটি সম্পন্ন করা হয়।CCC, 1322–27, Vatican.va: "the Eucharist is the sum and summary of our faith" একজন পাদ্রি মদ ও রুটি উৎসর্গ করেন, যেগুলি যথাক্রমে যীশুর রক্ত ও দেহের প্রতিনিধিত্বমূলক।  ক্যাথলিক মণ্ডলী পশ্চিমা সভ্যতার ইতিহাস ও বিকাশে গুরুত্বপূর্ণ ভূমিকা রেখেছে।O'Collins, p. v (preface). এটি পশ্চিমা দর্শন, সংস্কৃতি, বিজ্ঞান ও শিল্পকলার উপর প্রভাব ফেলেছে। ১০৫৪ সালে রোমের পোপের কর্তৃত্ব নিয়ে বিতর্কের ফলে প্রাচ্য অর্থোডক্স মণ্ডলীটি আলাদা হয়ে যায়। ১৬শ শতকে খ্রীষ্টধর্ম সংস্কার আন্দোলনের ফলশ্রুতিতে প্রোটেস্ট্যান্ট খ্রীষ্টানেরা ক্যাথলিক মণ্ডলী পরিত্যাগ করে। ২০শ শতাব্দী থেকে বেশিরভাগ ক্যাথলিক খ্রীষ্টান দক্ষিণ গোলার্ধে বাস করছে, যার কারণ ইউরোপে ধর্মনিরপেক্ষতাবাদের উত্থান এবং মধ্যপ্রাচ্যে খ্রীষ্টানদের উৎপীড়ন বৃদ্ধি।  ২০শ শতাব্দীর শেষদিকে ও ২১শ শতাব্দীর প্রারম্ভে এসে ক্যাথলিক মণ্ডলী যৌনতা সংক্রান্ত মতবাদ, নারী যাজক নিয়োগে অসম্মতি এবং ধর্মীয় নেতাদের যৌন অসদাচরণের ব্যাপারে প্রতিক্রিয়া ইত্যাদি নিয়ে নিন্দিত হয়েছে।  পাদটীকা  তথ্যসূত্র  বহিঃসংযোগ   Vatican.va  – official website of the Holy See  News.va   – official news website  Vatican YouTube  – official YouTube channel  * বিষয়শ্রেণী:পশ্চিমা সংস্কৃতি
ইয়িংকৌ বন্দর হল ইয়িংকৌ, লিয়াওনিং, চীন গণপ্রজাতন্ত্রী একটি আন্তর্জাতিক সমুদ্র বন্দর হয়। এটি উত্তরপূর্বে চীনে দ্বিতীয় বৃহত্তম বন্দর এবং দশম বৃহত্তম দেশ।  এটি দুটি আলাদা ডকল্যাণ্ড এলাকাসমূহ, লিয়াও নদীর মুখস্থ ইিংকুও পুরনো পোর্ট এবং বোয়াইউকান বন্দরটি সরাসরি বোয়াই সাগরের লিয়াডং বেতে অবস্থিত।  বন্দর উত্তরপূর্বে চীন এবং মঙ্গোলিয়া অঞ্চলের একটি বড় আমদানি সুবিধা যা ২৭ টি জাহাজের বাইরের মাধ্যমে ২১ মিলিয়ন মেট্রিক টন (এমটি) এর বেশি বার্ষিক ট্রেড ভলিউম। প্রধান বন্দর কার্যক্রম শস্য এবং চিনি, কাঠ, তেল টাওয়ার, কয়লা, ইস্পাত এবং খনিজ, এবং যানবাহন আমদানী অন্তর্ভুক্ত। প্রতি বছর ২৫০,০০০ কন্টেইনার বন্দরটি পরিচালনা করে।  ইংংকু পোর্ট গ্রুপ কোং এর পরিষেবার মধ্যে বাল্ক কার্গো লোডিং, পাইপলাইন পরিবহন, রেলওয়ে এবং হাইওয়ে পরিবহন অন্তর্ভুক্ত। ডক ছাড়াও এটি টাগবোট, পাইলট নৌকা, জাহাজ এবং যোগাযোগ জাহাজ পরিচালনা করে।    ইতিহাস  ১২৮০ খ্রিস্টাব্দ থেকে ইয়ংকোতে নদী ও উপকূলীয় বাণিজ্য বিদ্যমান ছিল, কিন্তু আন্তর্জাতিক নৌযানটি ১৮৫৮ সালে তিয়ানজিন চুক্তির অধীনে একটি চুক্তি বন্দর হিসাবে ইয়িংকৌ এর পদে রূপায়িত হয়েছিল। প্রথম শিপিং ডকটি ১৮৬৪ সালে লিয়াও নদীর মুখোমুখি হয়। পরবর্তী দশ বছরে হুন এবং তাই নদীর এর মুখগুলিতে অতিরিক্ত ডক তৈরি করা হয়, যা যৌগিকভাবে ইয়িংকৌ পুরনো বন্ধর নামে পরিচিত।  চুক্তির মেয়াদ শেষ হওয়ার পরে মূলত অভ্যন্তরীণ বন্দরটি জাহাজীকরণ ও প্রত্যাবর্তন ঘটে। ১৯৭০ সালের শেষের দিকে চীনের অর্থনৈতিক সংস্কারের পর পুনরায় বন্দর পুনরুদ্ধার করা হয়, যা লিনডং উপসাগরেয বেকুউন বন্দর নির্মাণে নেতৃত্ব দেয়। এই নতুন সুবিধা বছরে ১০ মিলিয়ন মেট্রিক টন একটি বিরতির বাল্ক ক্ষমতা সঙ্গে আরো ২০ জাহাজ যোগ হয়।  ১৯৯৬ সালে চীনের সরকারি মালিকানাধীন জাহাজ কোম্পানী কোসকো ইয়াংকু বন্দর কর্তৃপক্ষের সাথে যৌথভাবে একটি বোটাক্যান পোর্টের কন্টেইনার টার্মিনাল গড়ে তোলার জন্য ২,৫০,০০০ টিইউ এর বার্ষিক ক্ষমতা নিয়েছিল। ৪০,০০০ টি কন্টেইনারগুলি পরিচালনার প্রথম বছরে পরিচালিত হয়, ২০০০ সালে ১,৫০,০০০পর্যন্ত বৃদ্ধি পায় এবং ২০০৭ সালে টার্মিনাল ক্ষমতা অর্জন করে।  ২০১৩ সালে ইয়িংকৌ পোর্ট বছরের প্রথম ছয় মাসের মধ্যে ২.৬৮ মিলিয়ন টিইইউ কনটেইনার পরিবহন করে এবং কনটেইনার পরিবহন বৃদ্ধি ৯.৮% ঘোষণা করা হয়। আমদানী ও রপ্তানীর পরিমাণ বৃদ্ধি পেয়ে ১০.৮% বেড়ে দাঁড়ায় ১৬৬.৩ মিলিয়ন টন।  ২০১৫ সালে, ইয়িংকৌ পোর্ট বিশ্বের শীর্ষ ৫০ টি কন্টেইনার পোর্টের মধ্যে তালিকাভুক্ত ছিল, যার মধ্যে একটি TEU পরিমাণ ৫.৯২ মিলিয়ন। .  নভেম্বর ২০১৬ সালে একটি কৌশলগত অংশীদারত্ব ইয়িংকৌ পোর্ট গ্রুপ কর্পোরেশন এবং রাশিয়ান রেলওয়ে মধ্যে গঠিত হয়েছিল। রাশিয়ার একটি যৌথ আন্তর্জাতিক টার্মিনাল এবং সরবরাহ কেন্দ্র প্রতিষ্ঠা করার জন্য চুক্তিটির লক্ষ্য ছিল। চুক্তির অংশ হিসাবে ইয়িংকৌ পোর্ট রাশিয়ান রেলওয়ের বালি রেস্ট টার্মিনাল লজিস্টিক সেন্টারের ৪৯% অংশীদারি অর্জনের জন্য সম্মত হয়েছে।  থাম্ব|বাম|600px|Development at Bayuquan Port, Yingkou (annotated)   তথ্যসূত্র   বিষয়শ্রেণী:চীনের বন্দর
right|thumb|একটি স্বাগতম মাদুর মাদুর বা পাটি হল কাপড়ের উপাদানের টুকরার একটি জাতিবাচক শব্দ বা নাম, যা সাধারণত মেঝে বা অন্যান্য সমতল স্থানের স্থাপন করা হয়ে থাকে।  এর ব্যবহারের পরিসীমার মধ্যে রয়েছে:   একটি নিয়মিত বা সমতল স্থান প্রদানে সক্ষম, যেমন একটি কম্পিউটার মাউসপ্যাড হিসাবে।  মাদুরে তলদেশে থাকা কোন কিছু রক্ষা করতে এটি ব্যবহৃত হয়।  অন্যদিকে মাদুরের উপরে থাকা কোন কিছু রক্ষা করতেও এটি ব্যবহৃত হয়।  বহিঃসংযোগ   The History of The Mat at Pecos Museum  Anti fatigue mats study (blog)  The History of Rubber Mats  বিষয়শ্রেণী:মেঝে বিষয়শ্রেণী:Tableware বিষয়শ্রেণী:গৃহস্থালী জিনিসপত্র
ডুয়ান অলিভিয়ার (জন্ম ৯ মে ১৯৯২) হলেন একজন দক্ষিণ আফ্রিকান ক্রিকেটার, যিনি বর্তমানে ইংল্যান্ডে ইয়র্কশায়ারের হয়ে খেলছেন। পূর্ব সে আন্তর্জাতিক ক্রিকেটে দক্ষিণ আফ্রিকা জাতীয় ক্রিকেট দলের হয়ে এবং ঘরোয়া ক্রিকেটে নাইটস ক্রিকেট দলের হয়ে খেলতেন। সে একজন ডান হাতি ফাস্ট মিডিয়াম বোলার।  ২০১৯ এর ফেব্রুয়ারিতে ইংল্যান্ডে ইয়র্কশায়ার কাউন্টি ক্রিকেট ক্লাবের হয়ে খেলার জন্য একটি কলপাক চুক্তিতে চুক্তিবদ্ধ হন, ফলে ইয়র্কশায়ারের সঙ্গে চুক্তির মেয়াদকালীন সময়ে সে দক্ষিণ আফ্রিকা দলে খেলতে পারবে না। কল্পাক চুক্তিতে চুক্তবদ্ধ হওয়ার পরে তিনি তার অভিব্যক্তি প্রকাশ করতে গিয়ে বলেন, তার আশা সে একদিন ইংল্যান্ড ক্রিকেট দলের হয়ে খেলবে।  ঘরোয়া ক্যারিয়ার ২০১৬-১৭ সানফয়েল সিরিজে ৫২টি উইকেট নিয়ে সে ছিল সেরা উইকেট শিকারী। মে ২০১৭, তাকে দক্ষিণ আফ্রিকা দলের প্রথম-শ্রেণীর ক্রিকেট দলে অর্ন্তভূক্ত করা হয়। একই বছরের আগস্টে, টি২০ গ্লোবাল লিগ প্রতিযোগিতার জন্য জোবার্গ জিয়ান্টস দলের স্কোয়াডে প্রথম সেশন খেলার জন্য অন্তভূক্ত করা হয়েছিল। যদিও ২০১৭ এর অক্টোবরে, ক্রিকেট সাউথ আফ্রিকা প্রাথমিকভাবে প্রতিযোগিতাটি নভেম্বর ২০১৮ পর্যন্ত স্থগিত করে এবং তা বাতিল করা হয়।  মার্চ ২০১৯ এ, ইয়র্কশায়ার এর হয়ে মেরিলেবোন ক্রিকেট ক্লাব ইউনিভার্সিটির খেলাগুলো খেলার সময় প্রথম শ্রেণীর ক্রিকেটে সে তার ৪০০তম উইকেট তুলে নেন।  আন্তর্জাতিক ক্যারিয়ার ২০১৭ এর জানুয়ারিতে দক্ষিণ আফ্রিকা দলের হয়ে শ্রীলঙ্কার বিপরীতে খেলার জন্য টেস্ট স্কোয়াডে তার নাম অন্তর্ভুক্ত হয়। উক্ত সিরিজে তাকে কাইল এ্যাবটের পরিবর্তে স্থান দেয়া হয়েছিল, যিনি কল্পাক খেলোয়াড় হিসাবে ইংলিশ ক্রিকেট দল হ্যাম্পশায়ার এর হয়ে খেলার জন্য আন্তর্জাতিক ক্রিকেট থেকে বিদায় নিয়েছিলেন।  দক্ষিণ আফ্রিকার হয়ে টেস্ট ক্রিকেট তার অভিষেক হয় ১২ জানুয়ারি ২০১৭ শ্রীলঙ্কার বিপরীতে। ২০১৮ সালের ডিসেম্বরে, অলিভিয়ার টেস্ট ক্রিকেটে তার প্রথম ৫ উইকেটের ঝুলিটি তুলেন পাকিস্তানের বিপরীতে. একই সিরিজের ২য় ইনিংসে সে আবারো আরো একটি ৫ উইকেট শিকারের উপাধি পান। তিন টেস্ট সিরিজে ২৪টি উইকেট নিয়ে সে হয়ে যায় সিরিজ সেরা খেলোয়াড়। উক্ত টেস্ট সিরিজ শেষে, পাকিস্তানের বিপক্ষে প্রথম দুইটি একদিনের আন্তর্জাতিক (ওডিআই) খেলার জন্য তাকে দক্ষিণ আফ্রিকা দলের স্কোয়াডে অন্তর্ভুক্ত করা হয়। দক্ষিণ আফ্রিকার হয়ে সে তার ওডিআই অভিষেক করে ১৯ জানুয়ারি ২০১৯ পাকিস্তানের বিপরীতে।  তথ্যসূত্র  বহিঃসংযোগ    বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:নাইটসের ক্রিকেটার বিষয়শ্রেণী:ডার্বিশায়ারের ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:কোলপ্যাকের ক্রিকেটার বিষয়শ্রেণী:জাফনা কিংসের ক্রিকেটার বিষয়শ্রেণী:প্রিটোরিয়া থেকে আগত ক্রিকেটার বিষয়শ্রেণী:গটেংয়ের ক্রিকেটার বিষয়শ্রেণী:জোজি স্টারসের ক্রিকেটার
নকিয়া ৬ হচ্ছে ফিনল্যান্ডের এইচএমডি গ্লোবালের একটি নতুন মধ্য পরিসীমার অ্যান্ড্রয়েড স্মার্টফোন। প্রতিষ্ঠানটি সম্প্রতি অ্যান্ড্রয়েডচালিত প্রথম স্মার্টফোনের ঘোষণা দেয়।  নতুন এই ফোনের নাম নকিয়া সিক্স। এটি অ্যান্ড্রয়েড ৭.০ বা নোগাট অপারেটিং সিস্টেমে চলে। এটি প্রথমে শুধুমাত্র চীনে মুক্তি পেয়েছিল। এটি মাইক্রোসফট থেকে এর অধিগ্রহণের পর নকিয়ার ডিভাইস বিভাগের প্রথম স্মার্টফোন।  তথ্যসূত্র  বহিঃসংযোগ    বিষয়শ্রেণী:বন্ধ হওয়া স্মার্টফোন বিষয়শ্রেণী:স্মার্টফোন বিষয়শ্রেণী:অ্যান্ড্রয়েড (অপারেটিং সিস্টেম) ডিভাইস বিষয়শ্রেণী:২০১৭-এ প্রবর্তিত মোবাইল ফোন বিষয়শ্রেণী:নকিয়া অ্যান্ড্রয়েড স্মার্টফোন
হলদিয়া একটি সমষ্টি উন্নয়ন ব্লক, যা ভারতের পশ্চিমবঙ্গ রাজ্যের পূর্ব মেদিনীপুর জেলার হালদিয়া মহকুমায় প্রশাসনিক বিভাগ গঠন করে।পূর্বে এই ব্লকটি সূতাহাটা-২ ব্লক হিসাবে পরিচিত ছিল এবং সুতাহাট ব্লকটি সুতাহাট-১ ব্লক হিসাবে পরিচিত ছিল।   ভূগোল   পূর্ব মেদিনীপুর জেলা নিম্ন ভারত-গাঙ্গেয় সমভূমি ও পূর্ব উপকূলীয় সমভূমির একটি অংশ। ভূসংস্থানিকভাবে, জেলাকে দুটি ভাগে বিভক্ত করা যেতে পারে - (ক) পশ্চিম, পূর্ব ও উত্তরের প্রায় সম্পূর্ণ সমতল সমভূমি, (খ) দক্ষিণে উপকূলীয় সমভূমি। ভূমির বিস্তৃত অঞ্চলটি পলিমাটি দ্বারা গঠিত এবং অবশিষ্ট অংশ নবীন ও উপকূলীয় পলিমাটি দ্বারা গঠিত। জেলাটি সমুদ্রপৃষ্ঠ থেকে ১০ মিটারের বেশি উচ্চতা বিশিষ্ট। জেলাটির দক্ষিণ ও দক্ষিণ পূর্ব সীমানা সহ ৬৫.৫ কিমি দীর্ঘ সমুদ্র উপকূলরেখা রয়েছে।  হলদিয়া ২২ ° ০২′ উত্তর ও ৮৮°০৪′ পূর্বে অবস্থিত।  হলদিয়া সমষ্টি উন্নয়ন ব্লকটি উত্তরে সুতাহাটা সমষ্টি উন্নয়ন ব্লক, পূর্বদিকে হুগলি নদীর পূর্ব তীরে দক্ষিণ ২৪ পরগনা জেলার ডায়মন্ড হারবার-১ ও কুলপি সমষ্টি উন্নয়ন ব্লক, দক্ষিণে হালদি নদীর দক্ষিণ তীরে নন্দীগ্রাম-১ সমষ্টি উন্নয়ন ব্লক এবং পশ্চিমে মহিষাদল সমষ্টি উন্নয়ন ব্লক দ্বারা সীমাবদ্ধ।  জনসংখ্যার উপাত্ত    জনসংখ্যা  ২০১১ সালের আদম শুমারি অনুসারে হালদিয়া সমষ্টি উন্নয়ন ব্লকের মোট জনসংখ্যা ছিল ৯৭,৯৯২ জন, যার সমস্তই গ্রামীণ জনসংখ্যা ছিল। মোট জনসংখ্যার মধ্যে ৫০,৫৩১ জন (৫২%) পুরুষ ও মহিলা ৪৭,৪৬১ জন (৪৮%) মহিলা ছিল। মোট জনসংখ্যার মধ্যে ১১,৬০১ জনের বয়স ৬ বছরের থেকে কম ছিল। ৭,৪৭৭ জন (৭.৬৩%) তফশিলী জাতিভুক্ত ও ২৮৮ জন  (০.২৯%) তফসিলি উপজাতিভুক্ত ছিল।   পরিবহন হলদিয়া সমষ্টি উন্নয়ন ব্লকে ১ টি ফেরি পরিষেবা রয়েছে এবং এখানে ৭৩ টি বাস রুট শুরু/সমাপ্ত হয়।  এই ব্লকের মধ্য দিয়ে কোলাঘাট থেকে হলদিয়া পর্যন্ত বিস্তৃত ১১৬ নং জাতীয় সড়ক অগ্রসর হয়।Google maps   স্বাস্থ্যসেবা  হালদিয়া সিডি ব্লকে ২০১৪ সালের হিসাবে একটি ব্লক প্রাথমিক স্বাস্থ্য কেন্দ্র ও ২ টি প্রাথমিক স্বাস্থ্যকেন্দ্র রয়েছে, যেখানে ২০ টি শয্যা ও ৫ জন চিকিৎসক রয়েছেন (বেসরকারী সংস্থা বাদে)। এখানে ১৭ টি পরিবার কল্যাণ উপ কেন্দ্র  রয়েছে। সিডি ব্লকের হাসপাতাল, স্বাস্থ্যকেন্দ্র ও উপকেন্দ্রগুলিতে ৫৯৮ জন রোগীকে অন্তবিভাগে চিকিৎসা করা হয় এবং ১,৫৪,৬৬২ জন রোগীকে বহিঃরবিভাগে চিকিৎসা করা হয়।  বরগাশিপুর ব্লক প্রাথমিক স্বাস্থ্য কেন্দ্র হলদিয়া সিডি ব্লকের প্রধান চিকিৎসা সুবিধা কেন্দ্র (১০ টি শয্যা)। দেভোগ(১০ টি শয্যা) এবং বারসুন্দ্রায় (২ টি শয্যা সহ) প্রাথমিক স্বাস্থ্য কেন্দ্র রয়েছে।  তথ্যসূত্র  বহিঃসংযোগ  বিষয়শ্রেণী:পূর্ব মেদিনীপুর জেলার সমষ্টি উন্নয়ন ব্লক
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Ravanhatha_cmdt.jpg|ডান|থাম্ব|ভারতীয় রাবণহাতা। রাবণহাতা হল ভারত, শ্রীলঙ্কা এবং আশেপাশের অঞ্চলে ব্যবহৃত একটি  ধনুকসদৃশ ও বেহালা বা বীণাজাতীয় এবং তারযুক্ত প্রাচীন বাদ্যযন্ত্র। রাবণহাতা ছাড়াও অঞ্চলভেদে এটি রাবণহত্ত, রাবণহস্ত, রাবণহত্থ, রাবণস্ত্রোণ এবং রাবণ হস্তবীণা ইত্যাদি নামে পরিচিত। কেউ কেউ এটিকে বেহালার পূর্বপুরুষ বলেও মনে করে থাকেন।Heron-Allen, Edward, Violin-making : as it was and is, being a historical, theoretical, and practical treatise on the science and art of violin-making, for the use of violin makers and players, amateur and professional, Ward, Lock, and Co., 1885, pp. 37-42 Archive.org facsimile of Cornell University Press copy (accessed 29 June 2017)Balachandran, PK (7 February 2011). "A musical instrument played by Ravana Himself!" . New Indian Express. Retrieved 1 May 2013.   গঠনশৈলী  রাবণহাতার মূল শব্দোৎপাদক অংশ বা সাউন্ড বক্সের কাঠামোটি লাউ, অর্ধেক নারিকেলের খোল বা কাঠের ফাঁপা স্তম্ভ দিয়ে তৈরি করা হয় এবং সবশেষে ছাগল বা অন্য কোন প্রাণীর চামড়া দিয়ে মূলকাঠামো ঢেকে দেওয়া হয়। এতে কাঠ বা বাঁশের একটি ঘাড় সংযুক্ত থাকে।   আধুনিক ব্যবহার  সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Legend_of_srilankan_Ravanhatha.jpg|থাম্ব|দীনেশ সুবসিংহে রাবণহাতার নতুন সংস্করণটি দেখাচ্ছেন শ্রীলঙ্কার প্রধানমন্ত্রী মহিন্দা রাজাপাকসাকে  আধুনিক কালে ই বাদ্যযন্ত্রটি শ্রীলঙ্কান সুরকার ও বেহালাবাদক দীনেশ সুবসিংহে দ্বারা পুনর্জাগরিত হয়েছে। তিনি রাবণ নদ ও করুণা নদী সহ তার বেশ কিছু গানে বাদ্যযন্ত্রটি ব্যবহার করেছেন। The Sunday Times (Sri Lanka) (8 March 2015). "Dinesh records highest sale for an instrumental". Retrieved 16 July 2015.  ইউরোপীয় পরীক্ষামূলক লোকসঙ্গীত দল হেইলুং তাদের ওফনির এবং ফুথা উভয় অ্যালবামেই রাবণহাতার ব্যবহার করেছে।   তথ্যসূত্র   বিষয়শ্রেণী:ততযন্ত্র বিষয়শ্রেণী:ভারতীয় বাদ্যযন্ত্র
সোশ্যাল ডেমোক্রেটিক অ্যালায়েন্স (এসডিএ) ছিল যুক্তরাজ্যের একটি রাজনৈতিক সংগঠন। ১৯৭৫ সালে লেবার পার্টির মধ্যে একটি কমিউনিস্ট বিরোধী গোষ্ঠী হিসাবে প্রতিষ্ঠিত, ১৯৮১ সালে সোশ্যাল ডেমোক্রেটিক পার্টি প্রতিষ্ঠার পর এটি বিলুপ্ত হয়ে যায়।   প্রতিষ্ঠা  গ্রুপটি ১৯৭৫ সালের জুন মাসে কাউন্সিলর এবং লেবার পার্টির ডানপন্থী অন্যান্য ব্যক্তিদের দ্বারা প্রতিষ্ঠিত হয়েছিল। সোশ্যালিস্ট কমেন্টারির সম্পাদক পিটার স্টিফেনসন এর চেয়ারম্যান হন। দলটি হিউ গেটস্কেলের গণতান্ত্রিক সমাজতন্ত্রের প্রচারণার ঐতিহ্যে দাঁড়ানোর দাবি করেছে এবং মন্ত্রিসভার সদস্য রয় জেনকিন্স এবং রেগ প্রেন্টিসের সমর্থন দাবি করেছে। এটি প্রাথমিকভাবে কমিউনিজম বিরোধী, Adam Raphael, "Opening shot by Labour's centre group", The Guardian, 18 June 1975 এবং শ্রম সংসদ সদস্যদের সমর্থন করার উপর দৃষ্টি নিবদ্ধ করেছিল যারা নির্বাচন বাতিলের প্রচেষ্টার বিরুদ্ধে সরকারের অর্থনৈতিক কৌশলকে সমর্থন করেছিল।Nora Beloff, "Odd man out", The Observer, 22 June 1975  তথ্যসূত্র   বিষয়শ্রেণী:সামাজিক গণতান্ত্রিক দল (যুক্তরাজ্য) বিষয়শ্রেণী:১৯৭৫-এ প্রতিষ্ঠিত রাজনৈতিক দল বিষয়শ্রেণী:শ্রমিক দল (যুক্তরাজ্য) এর বিচ্ছিন্ন দল